laion/Wikipedia-Exotic huggingface dataset:
קרב קורטה

הקרב על קורטה הידוע גם בשם הקרב השני של בלגיה (צרפתית: 2ème Bataille de Belgique) וכן הקרב על רוסלר (צרפתית: Bataille de Roulers) היה חלק מסדרת תקיפות של מדינות ההסכמה נגד האימפריה הגרמנית בצפון צרפת ודרום בלגיה, שהתקיימו במלחמת העולם הראשונה בסוף ספטמבר ואוקטובר 1918. קבוצת הארמיות של פלנדריה, שכללה 12 דיוויזיות בלגיות, עשר דיוויזיות של הארמייה השנייה הבריטית ושש דיוויזיות של הארמייה השישית הצרפתית, בפיקודו של המלך אלברט הראשון מבלגיה, עם הגנרל הצרפתי ז'אן דגוט בתפקיד ראש מטה, ניצחו את הארמייה הרביעית הגרמנית בקרב איפר החמישי (28 בספטמבר - 2 באוקטובר). שבירת קו הינדנבורג דרומה מאזור הקרבות, הובילה את בעלות-הברית לבחור באסטרטגיה של רדיפת הגרמנים למשך זמן רב ככל האפשר, לפני שגשמים כבדים חורפיים ימנעו המשך התקדמות יעילה. בוץ וקריסה של מערכת האספקה עצרו את ההתקדמות בתחילת אוקטובר, אך באמצע החודש התאפשר לקבוצת הארמיות לחדש את סדרת התקיפות. המתקפה החלה ב-14 באוקטובר, לפנות בוקר, כשקבוצת הארמיות תקפה מנהר לייה בסמוך לקומין צפונה אל דיקסמוד. הכוח הבריטי התקדם בזחילה בקצב של כ-90 מטרים לדקה, מהר יותר ורחוק יותר מאשר ב-1917, בציפייה להתנגדות מועטה של חיל רגלים גרמני. עד הערב הגיעו הכוחות הבריטיים לקרקע גבוהה ושלטו על האזור בוורביק ומנן בדרום. צפונית משם כבשו הבריטים את מורסלה וסגרו על וולם וסטיינבק. חיילים בלגים איגפו את הכוח משמאל והגיעו אל איזכם, חיילים צרפתים הקיפו את רולה וכוח בלגי נוסף כבש את קורטמרק. רולה נכבשה למחרת וב-16 באוקטובר הבריטים שלטו בגדה הצפונית של הלייה עד הרלבייקה וחצו את הנהר בכמה מקומות. ב-17 באוקטובר, תורוט, אוסטנדה, ליל ודואה נכבשו מחדש. ברוז' וזיברוגה נפלו ב-19 באוקטובר וקבוצת הארמיות הגיעה לגבול ההולנדי למחרת. חציית הלייה וכיבוש קורטה על ידי הארמייה השנייה הבריטית ב-19 באוקטובר הובילו לנסיגה גרמנית בחזית שהחזיקה הארמייה החמישית הגרמנית, דרומה יותר, והוצבה מסביב לליל יום קודם לכן. למחרת היום היו הבריטים ברוביי ובטורקואה ועד לערב 22 באוקטובר הגיעו הבריטים לנהר סכלדה בואלנסיין ואבלכם. עם חתימת הסכם שביתת הנשק, החזית התרחקה בממוצע 45 ק"מ מזרחה מקו החזית הישן, ונמשכה מטרנאוזן עד גנט, ולאורך הנהר סכלדה אל העיירה את ומשם לסן-גילאן. בסן גילן החזית התחברה לעמדות חיל המשלוח הבריטי על הסום. מתקפת מאה הימים (באנגלית) המצב בראשית אוקטובר 1918 (בצרפתית) מפת הניצחון של מדינות ההסכמה בשנת 1918
יבגני לוין

יבגני לוין (נולד ב-26 ביוני 1990 בלנינגרד) שחמטאי יהודי-רוסי בדרגת רב אמן. יבגני לוין נולד בלנינגרד. הוא היה חבר נבחרת רוסיה בשחמט שזכתה באליפות אירופה לנבחרות (עד גיל 16). הוא משתתף בתחרויות שחמט בעיקר בתוף רוסיה, לרבות אליפות רוסיה בשחמט ואליפות רוסיה בשחמט למועדונים. בשנת 2017 הוא השתתף בתחרות ביוון וסיים במקום השלישי (לפני אדוארד רוזנטליס). 2005 - אמן פיד"ה 2007 - אמן בינלאומי 2010 - רב-אמן. יבגני לוין, באתר צ'סגיימס (באנגלית) יבגני לוין, באתר פיד"ה (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
תחנת רבין

תחנת רבין היא תחנת רכבת קלה תת-קרקעית המתכוננת להיחפר בעיר תל אביב-יפו במסגרת הקמת הקו הירוק של הדנקל. היא תהיה אחת מארבע התחנות הנחפרות מתחת לאדמה בקו זה ותשרת את הנוסעים בו המגיעים לאזור כיכר רבין, בית עיריית תל אביב-יפו, גן העיר, רח' פרישמן והאזורים הסמוכים. לצורך הקמת התחנה נחסמו כ־2.7 דונם בכיכר רבין, אשר יוחזרו לציבור לאחר השלמת העבודות. העבודות להקמת התחנה החלו באוקטובר 2021 ולטובתן הופקע שליש משטח הכיכר. באוגוסט 2022 התקיימו עבודות להעתקת תשתיות מים וביוב ועבודות להקמת קופסת התחנה. התחנה תמוקם מתחת לרחוב אבן גבירול כאשר תהיינה שתי כניסות ויציאות: אחת מזרחה בשדרות דוד המלך והשנייה מערבה בכיכר רבין. באוקטובר 2024 חלה הפריצה הראשונה לתחנה, כאשר מכונת ה-TBM פרצה את הדופן הצפונית של קופסת התחנה. נתונים תכנוניים של המקטע המרכזי בקו הירוק, באתר נת"ע - נתיבי תחבורה עירוניים. איתי בלומנטל, עבודות הרכבת הקלה בכיכר רבין יוצאות לדרך: הבריכה תועתק, באתר ynet, 15 בפברואר 2021 ענת דניאלי, אלה השטחים שיופקעו באבן גבירול לטובת הקו הירוק של הרכבת הקלה, באתר כלכליסט, 31 במאי 2018 רונית מורגנשטרן, ‏להתראות, כיכר רבין, באתר ‏מאקו‏, 6 באוקטובר 2021 מתן קורצוייל, הקו הירוק של הרכבת הקלה-מקטע G3.2 - תחנת רבין, באתר www.facebook.com, ‏8 באוגוסט 2022 Facebook, www.facebook.com
רנו FR1

רנו FR1 (בצרפתית: Renault FR1) הוא אוטובוס מתוצרת חטיבת הרכבים המסחרים והמשאיות של רנו ("Renault Trucks" (אנ')) חברת בת של יצרנית הרכב הצרפתית רנו אשר יוצר בין השנים 1983–1996. דגמי "רנו FR1" שרתו כאוטובוסים עירוניים וכאוטובוסים תיירים. "FR1 10" "FR1 11" "FR1 12" "FR1 E" "FR1 T3" "FR1 M340" "FR1 TE" "FR1 TX" "FR1 GTX" 1-2 דלתות 50 - 55 מושבים (דגם "FR1 12") 46 - 51 מושבים (דגם "FR1 11") 43 מקומות (דגם "FR1 11") ABS - יש מערכת בקרת משיכה - יש מיזוג אוויר - יש "רנו FR1" דגם "GTX" "רנו FR1" דגם "GTX" (צולם בקרקוב) "רנו FR1" "רנו FR1" - מבט לתא הנהג "רנו FR1" - מבט למושבי הנוסעים "רנו FR1" "רנו FR1" רנו רנו PR180.2 רנו R312 "רנו FR1" - תמונות מדיה וקבצים בנושא רנו FR1 בוויקישיתוף רנו FR1, סרטון באתר יוטיוב "רנו FR1" transbus.org/construc/renault_fr1 "רנו FR1" standard216.com/lespace-histo-bus-dauphinois "רנו FR1" espace-gr9.pagesperso-orange
סקוט גולדבלט

סקוט דניאל גולדבלט (באנגלית: Scott Daniel Goldblatt; נולד ב-12 ביולי 1979) הוא שחיין יהודי-אמריקאי בעבר. אלוף אולימפי (אתונה 2004), סגן אלוף אולימפי (סידני 2000), סגן אלוף עולם (ברצלונה 2003) ואלוף אוניברסיאדה (סיציליה 1997) במשחה שליחים 4x200 מטר חופשי. גולדבלט גדל בניו ג'רזי. הוא למד באוניברסיטת טקסס באוסטין. באוניברסיאדה שנערכה בסיציליה, איטליה בשנת 1997 זכה גולדבלט בשתי מדליות, זהב וכסף - מדליית זהב במשחה שליחים 4x200 מטר חופשי בתוצאה של 7:26.78 דקות ומדליית כסף במשחה ל-200 מטר חופשי בתוצאה של 1:51.96 דקות. במבחנים האמריקאים לאולימפיאדת סידני (2000) שנערכו באינידיאנה, אינדיאנפוליס באוגוסט 2000 זכה גולדבלט במדליית כסף במשחה ל-200 מטר חופשי בתוצאה של 1:48.12 דקות. במשחקים עצמם הוא זכה במדליית כסף במשחה שליחים 4x200 מטר חופשי ביחד עם ג'יימי ראץ', ג'וש דייוויס וקליט קלר בתוצאה של 7:12.64 דקות, אחרי אוסטרליה שקבעה באותו משחה שיא עולם חדש של 7:07.05 דקות ולפני הולנד (7:12.70 דקות). כשחיין ראשון הוא קבע תוצאה של 1:49.66 דקות. נוסף לכך, הוא סיים במקום תשיעי במשחה ל-200 מטר חופשי בתוצאה של 1:48.83 דקות, 5 מאיות איטי מעליה לשלב הגמר. באליפות העולם שנערכה בפוקואוקה, יפן בשנת 2001 זכה גולדבלט במדליית ארד במשחה שליחים 4x200 מטר חופשי ביחד עם נייט דאסינג, צ'אד קרווין וקליט קלר בתוצאה של 7:13.69 דקות, אחרי אוסטרליה שקבעה שיא עולם חדש של 7:04.66 דקות ואיטליה (7:10.86 דקות), כשחיין ראשון הוא קבע תוצאה של 1:47.94 דקות, תוצאה שהייתה מאפשרת לו לסיים במקום חמישי, אך הוא סיים במקום שמיני בתוצאה של 1:49.54 דקות. בשלב המוקדמות הוא קבע תוצאה של 1:48.65 דקות ובשלב חצי הגמר הוא קבע תוצאה של 1:48.50 דקות. בסוף השנה הוא עבר ניתוח באמה השמאלית עקב נזק עצבי ביד. באליפות ארצות הברית שנערכה במרץ 2002 הוא זכה במדליית זהב במשחה ל-400 מטר חופשי. באליפות העולם שנערכה בברצלונה, ספרד בשנת 2003 זכה גולדבלט במדליית כסף במשחה שליחים 4x200 מטר חופשי לאחר ששחה בשלב המוקדמות. הוא דורג במקום שמיני בעולם במשחה ל-200 מטר חופשי באותה שנה. באולימפיאדת אתונה (2004) זכה גולדבלט במדליית זהב במשחה שליחים 4x200 מטר חופשי לאחר ששחה בשל המוקדמות. הוא שחה ראשון בתוצאה של 1:49.53 דקות. בתחרויות השחייה של המכביה ה-17 שנערכו בשנת 2005 זכה גולדבלט ב-4 מדליות 2 זהב, 1 כסף ו-1 ארד. מדליות זהב, במשחי שליחים 4x100 מטר חופשי ו-4x200 מטר חופשי, מדליית כסף, במשחה ל-200 מטר חופשי בתוצאה של 1:50.77 דקות, אחרי שי לבנת שקבע שיא מכביה חדש של 1:50.39 דקות ולפני בריאן גולדברג מארצות הברית (1:50.93 דקות) ומדליית ארד, במשחה ל-100 מטר חופשי בתוצאה של 52.04 שניות, אחרי בריאן גולדברג (51.06 שניות) ושי לבנת (51.09 שניות). סקוט גולדבלט, באתר הוועד האולימפי הבין-לאומי סקוט גולדבלט, באתר olympedia.org
ג'ון ויטצ'ל

ג'ון ויטצ'ל (באנגלית: John Witchell) הוא שחיין יהודי-אמריקאי בעבר. אלוף המשחקים הפאן אמריקאיים (אינדיאנפוליס 1987), אלוף משחקי הרצון הטוב (מוסקבה 1986), שיאן ארצות הברית (בריכת 25 מטר) במשחה ל-200 מטר חופשי ואלוף המכללות (1988) במשחה ל-500 יארד חופשי. ויטצ'ל למד באוניברסיטת סטנפורד. במשחקי הרצון הטוב שנערכו במוסקבה, ברית המועצות ביולי 1986 זכה ויטצ'ל במדליית זהב בתוצאה של 1:50.17 דקות. נוסך לכך, הוא סיים במקום שישי במשחה ל-400 מטר חופשי בתוצאה של 3:55.31 דקות. במשחקים הפאן אמריקאיים שנערכו באינדיאנפוליס, אינדיאנה באוגוסט 1987 זכה ויטצ'ל בשתי מדליות זהב, במשחה ל-200 מטר חופשי בתוצאה של 1:50.90 דקות ובמשחה שליחים 4x200 מטר חופשי בתוצאה של 7:23.29 דקות. באליפות המכללות שנערכה ב-9 באפריל 1988 זכה ויטצ'ל במדליית זהב במשחה ל-500 יארד חופשי בתוצאה של 4:15.67 דקות. בתחרויות השחייה של המכביה ה-13 שנערכו ביולי 1989 זכה ויטצ'ל ב-3 דליות, אחת מכל סוג. מדלייתז הב, במשחה שליחים 4x200 מטר חופשי, מדליית כסף במשחה ל-200 מטר חופשי בתוצאה של 1:53.68 דקות, אחרי ריק ארונברג מארצות הברית (1:52.51 דקות) ולפני יואב ברוק מישראל (1:54.78 דקות) ומדליית ארד, במשחה ל-1500 מטר חופשי בתוצאה של 16:22.50 דקות, אחרי ריק ארונברג שקבע שיא מכביה חדש של 15:37.66 דקות ורז דר מישראל (16:11.87 דקות). ויטצ'ל בעל תואר ראשון במדעי המדינה מאוניברסיטת סטנפורד ותואר שני מאוניברסיטת סן פרנסיסקו. Metropolitan Swimming Hall of Fame, (באנגלית) ג'ון ויטצ'ל, באתר Linkedin (באנגלית) Goodwill Games 1986 - Swimming, (באנגלית) PAN AMERICAN GAMES - SWIMMING AND DIVING
אנדרה דיאמנט

אנדרה דיאמנט (בפורטוגזית: André Diamant) הוא שחמטאי יהודי-ברזילאי בדרגת רב-אמן. הוא חבר במועדון השחמט A Hebraica בסאו פאולו. נכון למאי 2019, דיאמנט מדורג במקום השישי בברזיל לפי מד כושר. דיאמנט נולד ב-9 בפברואר 1990 בפורטלזה. כבר בגיל ארבע למד את יסודות המשחק מאביו. בגיל שמונה החל להשתתף במועדון שחמט, וזכה להצלחה יוצאת דופן. בשנת 2000, בחסות המועדון, הוא התמחה כארבעה חודשים בסנט פטרסבורג, באקדמיה של אלכסנדר כליפמן, אחד משחקני השחמט הטובים בעולם. לאחר מכן עבר ללמוד בספרד. הוא זכה בתוארי אלוף הפאן אמריקה בשנת 2001 בקטגוריית תת--12, ואלוף סאו פאולו וברזילאי בקטגוריית תת--16. דיאמנט היה גם חלק מהנבחרת האולימפית בברזיל, לאחר שייצג את המדינה באולימפיאדת השחמט ה-38, בנוסף לקבלת מדליית הכסף במכביה ה-18. בשנת 2008, בגיל שמונה-עשרה בלבד, הוא זכה בתואר אלוף ברזיל במהדורה ה-75 של אליפות השחמט, שנערכה בין התאריכים 7 ל -16 בדצמבר 2008. בשנת 2009, דיאמנט זכה בתואר Grand Master (רב אמן), וכך הפך לשחקן השחמט במקום השישי בברזיל. 2008 ו-2009 - זכה במקום הראשון באליפות ברזיל 2009 - סיים במקום השני באליפות דרום אמריקה בשחמט לנערים עד גיל 20 2009 - סיים במקום הראשון במשחקי המכביה השמונה-עשרה 2015 - סיים במקום הרביעי באליפות ארצות הברית הפתוחה בשחמט. 2007 - אמן בינלאומי 2009 - רב-אמן. בשנים 2008–2010 השתתף אנדרה דיאמנט ב-2 אולימפיאדות שחמט: אנדרה דיאמנט, ערוץ באתר Twitch.tv אנדרה דיאמנט, באתר צ'סגיימס (באנגלית) אנדרה דיאמנט, באתר פיד"ה (באנגלית) Diamant, André - Men's Chess Olympiads, באתר אולימפבייס (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
דורון כהן (עיתונאי)

דורון כהן (נולד ב-28 בדצמבר 1964) הוא עיתונאי, עורך ומשורר ישראלי, עורך ראשי משותף של העיתון "מעריב". נולד בתל אביב ליששכר וברכה כהן, עולים מאפגניסטן, כבן זקונים לחמישה אחים בוגרים. גדל בשכונת שפירא, למד בגימנסיה הרצליה. שירת בחיל האוויר. לאחר שהשתחרר מצה"ל החל לעבוד כעיתונאי במדור הספורט של העיתון "חדשות", ובהמשך היה עורך המדור עד סגירת העיתון ב-1993. שימש בתפקידי עריכה בכירים בעיתונים "ידיעות אחרונות" ו"הארץ". ב-1997 מונה לסגן עורך המוסף "סופשבוע" של "מעריב". בשנים 1998–2001 היה עורך המקומון "זמן תל אביב" מרשת "מעריב". לאחר מכן שימש כסגן עורך במקומון "העיר" והיה שליח העיתון למונדיאל 2002 שנערך בדרום קוריאה וביפן. בשנים 2007–2011 ערך את המוסף "סופשבוע" של "מעריב". מספטמבר 2011 עד פברואר 2012 היה העורך הראשי של אתר "nrg" של העיתון. בשנת 2014, עם מכירת "מעריב" לאלי עזור, מונה לעורך העיתון עם גולן בר יוסף, במקביל הקים את אתר האינטרנט החדש של העיתון "מעריב אונליין" ומשמש מאז כעורכו הראשי. בשנת 2018 יצא לאור, בהוצאת "אפיק", ספר שיריו הראשון, "תחום המושב". משמש כפרשן פוליטי, מבקר תרבות וכפאנליסט בתוכניות טלוויזיה. מתחילת שנת 2023 משדר לסירוגין את התוכנית "רבע לחמש" יחד עם יעקב ברדוגו ברדיו גלי ישראל. דורון כהן, ברשת החברתית אקס (טוויטר) דורון כהן, סרטונים בערוץ היוטיוב גילי איזיקוביץ, דורון כהן ברח מ"מעריב" בגלל חפץ ודנקנר, חזר אליו כעורך ראשי - ועכשיו גם חוזר לילדותו בספר שירה, באתר הארץ, 5 ביוני 2018 מאמרי דורון כהן, באתר "מעריב אונליין" איתן אורקיבי, בדרך לחלל: שירת הפרוזה של דורון כהן, באתר ישראל היום, 21 ביוני 2018 בכל סרלואי, ‏שירה עם מאפיינים נדירים: אהבת אמת ועין טובה, בעיתון מקור ראשון, 3 ביולי 2018 אסף ליברמן, ‏פרשנים כמבקרים: שיר השכונה, בעיתון מקור ראשון, 13 בדצמבר 2018 דוד אברהם‏, מעריב: דורון כהן עוזב, באתר וואלה, 2 בפברואר 2012 תחום המושב, באתר של הוצאת אפיק
הסוואה בתנועה

הסוואה בתנועה היא הסוואה אשר מספקת מידה מסוימת של הסתרה עבור אובייקט נע. מאחר שלמערכת הראיה קל יותר לזהות אובייקטים זזים ההסוואות היעילות ביותר הן לרוב כאשר האובייקט נייח וצבעיו ומתאר גופו משתלבים ברקע או כשהוא נחבא מאחורי אובייקטים אחרים, אך במקרים אחדים, למשל כאשר נמר רוצה להתקרב לטרף או חרק המחפש את מזונו אין לאובייקט ברירה אלא לנוע ולחשוף את עצמו ולכן נאלצו בעלי חיים לפתח שיטות הסוואה בתנועה השונות משיטות הסוואה יעילות יותר שנועדו להסתתרות. בעלי חיים רבים רגישים במיוחד לתנועת אובייקטים; לדוגמה, צפרדעים מסוגלים לזהות בקלות כתמים כהים וקטנים הנעים במהירות לידם אך מתעלמים מחפצים נייחים. הסוואה על בסיס צבעים ודפוסים יכולה לעזור לאובייקט להישאר סמוי גם בתנועה, לפחות בצורה יעילה יותר מאובייקט שאינו מוסווה אך יעילותה קטנה ככל שהתוקף מתקרב למטרה. לצורך הסוואה גם בזמן התקרבות קיימות מספר אסטרטגיות. אסטרטגיה אחת היא למזער את התנועה בפועל, כאשר טורפים כגון נמרים עוקבים אחרי הטרף הם זזים לאט מאוד ובחשאי. אסטרטגיה זו מונעת את הצורך להשתמש בהסוואת תנועת. חיות מסוימות, בעיקר מעופפות, מחקות את הזרימה האופטית של הרקע. כלומר הן נעות בהתאם למהירות ולדפוס התעופה של אובייקט המטרה ויוצרות את האשליה שהן אינן נעות כלל או נעות לכיוון אחר. בשיטה זו התוקף אינו פונה ישירות לכיוון הקורבן כמו במרדף קלאסי של ניווט יחסי. אחת השיטות לנוע מבלי להתגלות היא על ידי שימוש בדפוסי תנועה הנראים טבעיים ומשתלבים עם הסביבה. העיקרית שבהם היא הליכה מתנדנדת המדמה אובייקט נייח שנע כתוצאה מגורמים חיצוניים. למשל סוסון האצה משתמש בדפוס תנועה המדמה אצה שנעה עם זרמי הים, מקלונאים וחרקים אחרים מתנדנדים קדימה ואחורה בזמן ההליכה כאשר הם חשים במשב רוח ומשנים את תדירות הנדנוד בהתאם למאפיינים של הרוח והתזוזה שהיא גורמת לחפצים כגון עלים שנעים סביבם. לעיתים שיטה זו משמשת גם כסוג של תנועת הסוואה לצורך התקרבות לטרף. Anstis, Stuart (1 ביוני 2015). "Seeing Isn't Believing". The Scientist. נבדק ב-28 באפריל 2017. {{cite web}}: (עזרה) Macdonald, David; Loveridge, Andrew (2010). The Biology and Conservation of Wild Felids. Oxford University Press. pp. 84–. ISBN 978-0-19-923444-8. Bian, Xue; Elgar, Mark A.; Peters, Richard A. (2016). "The swaying behavior of Extatosoma tiaratum : motion camouflage in a stick insect?". Behavioral Ecology. 27 (1): 83–92. doi:10.1093/beheco/arv125.
אלעד ירד אל הירדן

"אלעד ירד אל הירדן" הוא שיר שכתב והלחין אברהם זיגמן וביצעה במקור להקת פיקוד דרום. בספטמבר 1970 פרץ עימות צבאי בין צבא ירדן לארגונים פלסטינים שכונה ספטמבר השחור, בעקבות אי הסכמתם להיות כפופים לכללי המשטר, פעולות טרור שביצעו במדינה, איומם על יציבות המשטר וניסיונם להתנקש בחיי המלך חוסיין. בעקבות מצבם הקשה של הארגונים הפלסטינים בעימות, חצו כוחות סורים את הגבול ופלשו למדינה. המלך חוסיין פנה בבהילות לידידותיו ארצות הברית ובריטניה על מנת שאלה יחישו לו סיוע. ארצות הברית שלא הייתה יכולה לשנע כוחות במהירות לאזור, פנתה לישראל על מנת שזו תסייע לירדנים. בעקבות כך גייסה ישראל כוחות צבא רבים, ביניהם כוחות מילואים ששהו בגבול ישראל-ירדן. המוזיקאי אברהם זיגמן צוות לשייקה אופיר במטרה לשמח חיילים שגויסו. זיגמן שאל את אופיר לשלומו של בנו אלעד אותו הכיר מלהקת הצנחנים. שייקה אופיר השיב: "אלעד ירד אל הירדן" כשכוונתו שבנו גויס בשל המתיחות. משפט זה מצא חן בעייני זיגמן והוא החליט לשלב את המשפט בשיר. כשזיגמן כתב את השיר הוא נתקל בקושי בהלחנת השורה המקורית שכתב "למלוח אותו הריח ממש כמו בראשונה". לבקשת נעמי שמר שאמרה לו 'ריח המלוח הוא שלי' כשכוונתה היא לשירה חורשת האקליפטוס, שינה זיגמן את המילה המלוח למילה הרדוף וכך הסתדרו המילים עם ההלחנה. בשיר יש הרמזים שמקורם בתנ"ך: אבני קלע מקורו בסיפור דוד וגוליית המקראי, ואבני גזית הן אבנים מהן בנה שלמה המלך את בית המקדש. את השיר ביצעה בשנת 1972 להקת פיקוד הדרום במסגרת תוכניתה "מדרום תפתח הטובה", והסולנית הייתה אביבה אבידן. דודו זכאי ביצע גם הוא את השיר. בשנת 2012 הלך אלעד אופיר לעולמו. סרטון השיר "אלעד ירד אל הירדן" באתר יוטיוב מילות השיר "אלעד ירד אל הירדן" באתר שירונט אלעד ירד אל הירדן באתר האינטרנט של עופר גביש אברהם זיגמן, מנעמי שמר לשייקה אופיר: המפגשים שהולידו את "אלעד ירד אל הירדן", באתר ynet, 3 באוקטובר 2019 עפרה לקס, זאת נעמי, באתר ערוץ 7, 17 בספטמבר 2009 ענת דור ורינה כלף, לכל שיר יש שם, באתר משרד החינוך עוזי ברוך, "אלעד ירד אל הירדן" - הלך לעולמו, באתר ערוץ 7, 3 ביוני 2012
יחסי אזרבייג'ן–לאוס

יחסי אזרבייג'ן–לאוס הם היחסים הדיפלומטיים שבין הרפובליקה של אזרבייג'ן לבין הרפובליקה הדמוקרטית העממית של לאוס. היחסים הדיפלומטיים בין המדינות כוננו ב-22 במאי 1995. ב-23 בדצמבר 2013, ענר לאשין אוגלו, שגריר אזרבייג'ן בווייטנאם, מונה לשגריר אזרבייג'ן בלאוס. בשנת 2017, ממשלת אזרבייג'ן וממשלת לאוס חתמו על הסכם בדבר ביטול דרישות הדרכונים הדיפלומטיים. כמו כן, במהלך הדיון, שרי הממשלות הדגישו את החשיבות והשפעת שיתוף הפעולה בתחומי הכלכלה, החינוך, הספורט והתרבות בין המדינות. כמו כן, השרים הביעו רצון בחילופי ביקורים מדרג גבוה על מנת לקדם את היחסים הדו-צדדיים בין המדינות. לאוס אינה מיוצגת באזרבייג'ן, הן בדרג השגרירות והן בדרג הקונסולרי. אזרבייג'ן אינה מיוצגת בלאוס, הן בדרג השגרירות והן בדרג הקונסולרי. מדיה וקבצים בנושא יחסי אזרבייג'ן–לאוס בוויקישיתוף יחסי אזרבייג'ן - לאוס, באתר משרד החוץ האזרי "Azerbaijan, Laos sign agreement" (באנגלית). נבדק ב-2018-06-09.
פונטן-דה-ווקלוז

פונטן דה ווקלוז (בצרפתית: Fontaine-de-Vaucluse, תרגום: המעיין של ווקלוז) הוא כפר וקומונה במחוז ווקלוז שבדרום צרפת. ידוע בשל המעיין בעל השפיעה הגדולה הנובע בו. מקור המים השופע משך התיישבות אנושית כבר מתקופות קדומות והיה מושא פולחן חשוב. במקום נמצאו שרידים מהתקופה הנאוליתית. נהר הסוֹרְג שימש כדרך מסחר עבור היוונים של מסליה ובהמשך את הרומאים. הטירה שמעל לכפר נבנתה במאה ה-7. במאה ה-10 הוקם מנזר במקום. המנזר נהרס במאה ה-11, אולם מאוחר יותר נבנה מחדש. המשורר פטרארקה חי בכפר בשנים 1337 עד 1349 (לפי מקור אחר מ-1339 עד 1353). שם כתב את שירי הקנסיונרה (Canzoniere). בחג המולד של 1353 נכנסה חבורה של בוזזים לכפר והעלתה אותו באש. הכפר יושב מחדש רק במאה ה-15. בזכות שפע המים הפך פונטן דה ווקלוז למרכז חשוב של תעשיית הנייר. טחנת הנייר הראשונה הוקמה במאה ה-15, האחרונה נסגרה ב-1974. המעיין, שהכפר קרוי על שמו, הוא המעיין בעל השפיעה הגדולה ביותר בצרפת, בין 630 ל-700 מיליון מ"ק לשנה (לשם השוואה, שפיעת מעיינות הדן היא כ-240 מיליון מ"ק לשנה). השפיעה חזקה במיוחד בתקופה קצרה באביב באורך של כחמישה שבועות, המתחילה בדרך כלל בחודש מרץ. המעיין מהווה מוצא יחיד לאקוויפר קרסט המשתרע על שטח של 1,100 קמ"ר. במשך שנים רבות לא היה ידוע גודלו האמיתי של האגם התת-קרקעי. צוללנים שצללו בו השתמשו ברובוטים שחקרו את עומקו של האגם. רק בשנת 1985 התברר העומק של הסיפון הראשי - 308 מטר. נביעת נהר הסורג (Sorgue) שרידי הטירה מהמאה השביעית המתנוססים מעל הכפר בית פטררקה מוזיאון הנייר, הממוקם בטחנת הנייר האחרונה שפעלה במקום שרידי המצודה המתנוססים מעל לכפר. נהר הסורג בזרימה חזקה. מעיין הסורג בשפל. מוזיאון פטרארקה. טחנת נייר. מדיה וקבצים בנושא פונטן-דה-ווקלוז בוויקישיתוף אתר האינטרנט הרשמי של פונטן-דה-ווקלוז (בצרפתית) ההיסטוריה של החקר התת-קרקעי של הנביעה (צרפתית) http://www.horizon-provence.com/fontaine-de-vaucluse/index_english.htm אתר התיירות של פונטן דה ווקלוז (אנגלית)]
ריק ארונברג

ריק ארונברג (באנגלית: Rick Aronberg) הוא שחיין יהודי-אמריקאי בעבר. אלוף המכביות (השתים-עשרה 1985 והשלוש-עשרה 1989) בעל 9 מדליות זהב. ארונברג למד באוניברסיטת קלמסון(אנ'), בקרוליינה הדרומית. בתחרויות השחייה של המכביה ה-12 שנערכו בשנת 1985, זכה ארונברג ב-4 מדליות זהב ובתואר השחיין המצטיין של המכביה. מדליות זהב, במשחה ל-200 מטר חופשי בתוצאה של 1:54.71 דקות, לפני שגב פורת מישראל (1:55.23 דקות) ופול פיש מארצות הברית (1:55.31 דקות), במשחה ל-400 מטר חופשי בשיא מכביה חדש של 4:00.63 דקות, לפני דניאל יזרעאל מארצות הברית (4:03.16 דקות) ושגב פורת (4:03.37 דקות), במשחה ל-1500 מטר חופשי בשיא מכביה חדש של 15:55.39 דקות, לפני ג'פרי קובין מארצות הברית (16:03.78 דקות) ודניאל יזרעאל ובשמחה שליחים 4x200 מטר חופשי בשיא מכביה חדש של 7:43.17 דקות, לפני ישראל (7:50.61 דקות). בתחרויות השחייה של המכביה ה-13 שנערכו בשנת 1989, זכה ארונברג ב-5 מדליות זהב, במשחה ל-200 מטר חופשי בשיא מכביה חדש של 1:52.51 דקות, לפני ג'ון ויטצ'ל מארצות הברית (1:53.68 דקות) ויואב ברוק מישראל (1:54.78 דקות), במשחה ל-400 מטר חופשי בשיא מכביה חדש של 3:55.64 דקות, לפני רז דר מישראל (4:00.54 דקות) ושגב פורת מישראל (4:01.97 דקות), במשחה ל-1500 מטר חופשי בשיא מכביה חדש של 15:37.66 דקות, לפני רז דר (16:11.87 דקות ) וג'ון ויטצ'ל (16:22.50 דקות), במשחה שליחים 4x100 מטר חופשי בשיא מכביה חדש של 3:28.27 דקות, לפני ישראל (3:31.05 דקות) וקנדה (3:42.64 דקות) ובמשחה שליחים 4x200 מטר חופשי בשיא מכביה חדש של 7:36.57 דקות, לפני ישראל (7:39.99 דקות) וקנדה (8:17.29 דקות). אלכס פרסלמן, ברון השחיינים ניצח במשחה שליחים מעורב, מעריב, 23 ביולי 1985 אלכס פרסלמן, ברון השחיינים ניצח במשחה שליחים מעורב, מעריב, 23 ביולי 1985
נבחרת יוון בכדורגל חופים

הנבחרת הלאומית של יוון בכדורגל חופים מייצגת את יוון בתחרויות כדורגל חופים בינלאומיות ונמצאת בפיקוחה של התאחדות הכדורגל היוונית. סגל נכון לאליפות אירופה בכדורגל חופים 2018 מאמן: יוון ג'יאלסאקיס ניקולאוס גביע אירופה בכדורגל חופים מקום רביעי (1): 2014 דף הנבחרת באתר הרשמי של כדורגל החופים דף הנבחרת באתר הרשמי של כדורגל החופים (ברוסית)
יחסי אזרבייג'ן–מאלי

יחסי אזרבייג'ן–מאלי הם היחסים הדיפלומטיים שבין הרפובליקה של אזרבייג'ן לבין רפובליקת מאלי. היחסים הדיפלומטיים בין אזרבייג'ן למאלי כוננו רשמית ב-26 בנובמבר 1996. ב-10 בפברואר 2010, שגריר מאלי הציג את כתב האמנתו לנשיא אזרבייג'ן. ב-27 פברואר 2013, טריק אלייב, מונה לשגריר אזרבייג'ן במאלי. בשנת 2016, שווי הסחורה שיוצאה מאזרבייג'ן למאלי הגיעה לסך 552 אלף דולר אמריקאי והיא כללה כלי רכב משוריינים, תפוחים, אגסים, בצל, פרי הדר, מיצי פירות ועוד. בשנת 2011, שווי הסחורה שיוצאה מאזרבייג'ן למאלי הגיעה לסך 44.7 אלף דולר אמריקאי והיא כללה תפוחים, אגסים וצינורות גומי. בשנת 2015, שווי הסחורה שיוצאה ממאלי לאזרבייג'ן הגיעה לסך 1.21 אלף דולר אמריקאי והיא כללה שנאים חשמליים בלבד. בשנת 2010, שווי הסחורה שיוצאה ממאלי לאזרבייג'ן הגיעה לסך 13.9 אלף דולר אמריקאי והיא כללה מכונות חפירה בלבד. אזרבייג'ן אינה מיוצגת במאלי, הן בדרג השגרירות והן בדרג הקונסולרי. השגרירות המייצגת את אזרבייג'ן נמצאת ברבאט, בירת מרוקו. מאלי אינה מיוצגת באזרבייג'ן, הן בדרג השגרירות והן בדרג הקונסולרי. השגרירות המייצגת את מאלי נמצאת במוסקבה, בירת רוסיה. יחסי אזרבייג'ן–אלג'יריה יחסי אזרבייג'ן–אנגולה מדיה וקבצים בנושא יחסי אזרבייג'ן–מאלי בוויקישיתוף יחסי אזרבייג'ן - מאלי, באתר משרד החוץ האזרי Products that Mali imports from Azerbaijan (2016), The Observatory of Economic Complexity (באנגלית) (ארכיון) Products that Mali imports from Azerbaijan (2011), The Observatory of Economic Complexity (באנגלית) (ארכיון) Products that Mali exports to Azerbaijan (2015), The Observatory of Economic Complexity (באנגלית) (ארכיון) Products that Mali exports to Azerbaijan (2010), The Observatory of Economic Complexity (באנגלית) (ארכיון)